Care este diferența dintre devansare și depășire atunci când ne deplasăm pe o autostradă de mare viteză. Mulți șoferi din România încă nu știu prevederile din Codul Rutier și încalcă legea.
Șoferii din țara noastră pot fi amendați dacă nu fac corespunzător diferența dintre devansare și depășire pe autostradă. E important de stabilit de la început că ambele manevre sunt permise legal, însă trebuie efectuate în circumstanțe bine definite.
Ce este depășirea? Ei bine, potrivit Art. 45, alineatul (1) din Legea 195/2002, aceasta este definită ca fiind manevra prin care un vehicul trece înaintea altuia sau pe lângă un obstacul, aflat pe același sens de circulație, schimbând direcție de mers și ieșind de pe banda de circulație sau din șirul de vehicule în care s-a aflat inițial.
Când ne referim strict la circulația pe autostradă, vorbim de ”devansare”. Mai exact, în situația în care un automobil se deplasează pe una dintre benzi cu o viteză mai mare comparativ cu o altă mașină care se deplasează în același sens de circulație, trecerea în fața acestuia, păstrând banda, se numește devansare.
Nu trebuie niciodată să confundăm depășirea cu devansarea. Potrivit legislației rutiere, diferența între devansare și depășire este o foarte importantă. Mai exact, pentru a efectua o depășire, trebuie să pătrunzi pe sensul opus de circulație. Sau să schimbi banda de circulație înainte de a trece în fața celui depășit.
În schimb, pentru a devansa un vehicul mai lent, nu trebuie decât să menții banda de circulație. Vei trece pe lângă un vehicul mai lent care circulă în aceeași direcție, dar pe o altă bandă.
E important de reținut și de aplicat faptul că devansarea poate fi efectuată doar pe drumurile din localitate și pe drumurile naționale sau europene prevăzute cu cel puțin două benzi pe sens.
În general, depășirea pe autostradă este interzisă, fiind înlocuită cu devansarea. Regula se aplică și pentru trecerile între banda 1 și banda 2. Scopul principal este acela de a elibera pe cât posibil benzile pe care se circulă cu viteză mai mare.
În România, Codul Rutier spune clar că depășirea prin dreapta este permisă doar în situații excepționale, cum ar fi atunci când vehiculul din față este oprit sau circulă cu o viteză extrem de redusă.
În același timp, pe autostradă poți face o devansare prin dreapta a unui vehicul. Asta însă numai cu respectarea limitei de viteză și a indicatoarelor și marcajelor rutiere, notează ProMotor.